Boererate.com: Die behandeling van 'n slangbyt
Die behandeling van 'n slangbyt
1. Stel die persoon gerus en hou hom / haar rustig aangesien oefening die tempo verhaas waarteen die gif opgeneem word.
2. Vee die gif van die wond af.
3. Draai 'n breë rolverband stewig om die aangetaste ledemaat. Begin by die hand / voet en draai die verband so hoog as moontlik om die ledemaat. Moet nie die bloedsirkulasie geheel en al belemmer nie.
4. Vervoer die persoon op 'n draagbaar indien moontlik en hou sy / haar asemhaling dop.
5. Kobras en rinkhalse kan gif tot 7 meter vêr spoeg en indien dit in die oë beland kan dit kwaai pyn, swelsel en tydelike blindheid veroorsaak. Die oortollige gif moet afgevee word en die oog met baie water uitgewas word.